El cicle Sagunt in Excelsis es clausura el proper dimarts amb el concert de Victoria Musicae
16 de març 2016

![Imagen 1](/media/klfobpge/saguntinexcelsis_g.jpg)

El cicle de música sacra Sagunt in Excelsis es clausura la propera setmana amb un concert de Victoria Musicae, que tindrà lloc el dimarts, 22 de març, a les 20 hores, en l'església del Salvador. L'agrupació interpretarà “Lamentatio Jeremiae” dins del cicle organitzat per la delegació de Cultura de l'Ajuntament de Sagunt en col·laboració amb la Majoralia 2016 i altres entitats.

L'agrupació Victoria Musicae, fundada a València l'octubre de 1992, té com a principal finalitat la difusió de la música vocal de l'Edat Mitjana, Renaixement i Barroc, prestant especial atenció als projectes de recuperació de música inèdita de compositors espanyols i, molt especialment, valencians. 

Els seus integrants han actuat en diferents ocasions amb diversos grups especialitzats en música antiga i en projectes de recuperació de música barroca espanyola. Amb una plantilla bàsica vocal, el nombre de cantors pot variar lleugerament, en funció del programa, entre dotze i dihuit. Així mateix els instruments emprats, en tot cas reproduccions d'època, depenen del programa a interpretar. El seu director musical titular des de 1993 és el valencià Josep R. Gil-Tàrrega.

El programa que interpretaran és el següent:

**Tomás Luis de Victoria (1548?-1611)**

**Ubi caritas_._** _Cant pla_

_Feria V in Coena Domini_

Lectio prima. **Incipit Lamentatio Jeremiae**

Lectio secunda. **Vau. Et Egressus est**

Lectio tertia. **Iod. Manum Suam**

**Seniores populi**. Responsori Feria V

**Vinea mea electa.** _Cant pla_

_Feria VI in Passione Domini_

Lectio prima. **Heth. Cogitavit Dominus**

Lectio secunda. **Lamed. Matribus suis dixerunt**

Lectio tertia. **Aleph. Ego vir**

**Tenebrae factae sunt.** _Responsori Feria VI_

**Jerusalem surge.** _Cant pla_

_Sabbato Sancto_

Lectio prima. **Heth. Misericordiae**

Lectio secunda. **Aleph. Quomodo obscuratum**

Lectio tertia. **Incipit Oratio Jeremiae**

*   [](http://www.facebook.com/sharer.php?u=https://aytosagunto.es/va/actualitat/el-cicle-sagunt-in-excelsis-es-clausura-el-proper-dimarts-amb-el-concert-de-victoria-musicae/ "Facebook")
*   [](http://twitter.com/share?url=https://aytosagunto.es/va/actualitat/el-cicle-sagunt-in-excelsis-es-clausura-el-proper-dimarts-amb-el-concert-de-victoria-musicae/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-sagunt-in-excelsis-es-clausura-el-proper-dimarts-amb-el-concert-de-victoria-musicae/ "Linked In")
*   [](mailto:?body=https://aytosagunto.es/va/actualitat/el-cicle-sagunt-in-excelsis-es-clausura-el-proper-dimarts-amb-el-concert-de-victoria-musicae/)